Document ID: 31995R0690

Komisijas Regula (EK) Nr. 690/95
(1995. gada 30. marts),
ar ko groza Regulu (EK) Nr. 1091/94, ar ko nosaka dažus sīki izstrādātus īstenošanas noteikumus Padomes Regulai (EEK) Nr. 3528/86 par sīki izstrādātiem īstenošanas noteikumiem Padomes Regulai (EEK) Nr. 3528/86 par Kopienas mežu aizsardzību no atmosfēras piesārņojuma
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1986. gada 17. novembra Regulu (EEK) Nr. 3528/86 par Kopienas mežu aizsardzību no atmosfēras piesārņojuma [1], kurā jaunākie grozījumi izdarīti ar Regulu (EEK) Nr. 2157/92 [2], un jo īpaši tās 3. panta 2. punktu,
tā kā saskaņā ar Regulas (EEK) Nr. 3528/86 panta 1. punkta trešo ievilkumu Kopienas sistēmas mērķis ir palīdzēt dalībvalstīm veikt mežu ekosistēmu intensīvu un nepārtrauktu uzraudzību pastāvīgajos novērošanas parauglaukumos;
tā kā saskaņā ar Regulas (EEK) Nr. 3528/86 2. panta 2. punktu dalībvalstīm ir jānosūta Komisijai dati, kas apkopoti pastāvīgo novērošanas parauglaukumu tīklā intensīvai un nepārtrauktai uzraudzībai;
tā kā šo tīklu dalībvalstis ir izveidojušas saskaņā ar Komisijas Regulas (EK) Nr. 1091/94 [3] I pielikumu; tā kā Regulas (EK) Nr. 1091/94 III līdz IV pielikumā ir paredzēta kopīga metodoloģija un datu iesniegšanas formāts attiecībā uz vainagu stāvokļa nepārtraukto uzskaiti, augsnes un lapotnes stāvokļa inventarizāciju un pieauguma mērījumiem;
tā kā izkritumu koeficientu mērījumus un meteoroloģisko parametru monitoringa datus jau reģistrē, un to kopīgā metodoloģija un datu iesniegšanas formāts ir jāpievieno Regulai (EK) Nr. 1091/94;
tā kā šajā regulā paredzētie pasākumi ir saskaņā ar Pastāvīgās mežsaimniecības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 1091/94 groza šādi:
1. Regulas II pielikumā 2.a veidlapu papildina ar šādiem pasākumiem:
"Izveidot un veikt izkritumu koeficientu mērījumus.
Izstrādāt un veikt meteoroloģisko parametru monitoringu."
2. Regulas III pielikuma II 5. punktu aizstāj ar šādu:
"II.5. Datu nosūtīšana
Dalībvalstis par katru parauglaukumu nosūta Komisijai šo informāciju, izmantojot standartizētas veidlapas (sk. VII pielikumu, 3.a un 3.b veidlapa)."
3. Regulas VII a pielikumu groza saskaņā ar šīs regulas pielikumu.
4. Šīs regulas II un III pielikumu pievieno Regulai (EK) 1091/94 kā VIII un IX pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 30. martā

Labels: 12
15
6
20